### 7.     Beslutning om ændret bemanding på [adresse]

**Åbent**

Sagsnr.: 326-2021-17549       J.nr.: 07.00.00           Dokumentnr.:
326-2021-114345

**Sagstype**

Beslutning.

**Resume og sagens baggrund**

Det tværkommunale affaldsselskab ARGO driver
genbrugspladserne i Kalundborg Kommune. ARGO har gjort Kalundborg Kommune
opmærksom på, at [adresse] har forholdsvist lave besøgstal.

ARGO foreslår derfor at lade [adresse] genbrugsplads være
ubemandet i to af de fire åbningsdage, som pladsen har om ugen. De to
ubemandede dage foreslås at være torsdag og fredag. Ændringen får ikke
betydning for åbningstiderne.

Der lægges nu op til en beslutning om ændringen.

**Indstillinger**

Chefen for Vej, Ejendom og Affald indstiller, at bemandingen
af [adresse] ændres, så der fremover vil være ubemandet torsdag og
fredag.

**Behandling**

Teknik- og Miljøudvalget.

**Sagsfremstilling**

Det tværkommunale affaldsselskab
ARGO driver genbrugspladserne i Kalundborg Kommune. ARGO har gjort Kalundborg
Kommune opmærksom på, at [adresse] har forholdsvist lave besøgstal
sammenlignet med kommunens øvrige genbrugspladser.

ARGO lægger derfor op til at
ændre på bemandingen således, at pladsen kun er bemandet i to af de fire
åbningsdage om ugen.

I dag er pladsen bemandet med to
medarbejdere i pladsens åbningstider på mandage, torsdage, fredage og lørdage.
De øvrige dage er pladsen lukket. Ubby genbrugsplads modtag i 2020 i alt
17.324, besøg hvilket udgør 4,7 % af det samlede besøgstal på genbrugspladserne
i Kalundborg Kommune.

Forslaget er at lade pladsen
fortsætte med at have åbent mandage, torsdage, fredage og lørdage fra kl. 09:00
til 17:00 som i dag, men at der kun er bemanding på mandage og lørdage.

På de ubemandede dage i [adresse] vil
ARGO lade personalet hjælpe til på Kalundborg genbrugsplads i stedet.

Hvis det besluttes at gennemføre
ændringen, vil administrationen i Kalundborg Kommune aftale opstart med ARGO
med vægt på kommunikationen til borgere og brugere af pladsen.

**Økonomiske konsekvenser**

Der er ingen økonomiske konsekvenser.